Først skal der være opstået en forbindelse eller en samhørighed mellem hvalp og ejer. Den skal vide, at den hører til dig og er på tur sammen med dig. Den vil så automatisk følge sin ejer, når snoren tages af og den skal gå uden snor. Den vil i starten være bange for at du forsvinder. Man skal huske at sætte tempoet efter hvalens små skridt og ikke omvendt og endelig vente, når hvalpen vil undersøge noget nærmere og stopper op. Uden snor træningen skal være et sikkert sted, som måske er indhegnet. Den skal ikke kunne komme til skade, hvis den skulle løbe af sted. En hvalp stikker ikke bare af fra en. Det vil alene kunne ske i de sjældne tilfælde, hvor der opstår en situation, som gør den meget bange.   Hver gang, at hvalpen kommer tilbage af sig selv og sørger kontakt, skal man belønne den for det. Man skal heller ikke kalde på den hele tiden og sætte den i snor, når den ikke lige gør som man vil have. Man skal gennem hundetræningsøvelser vide, hvad man skal gøre for at den gør som man vil have og f.eks. kommer, når man kalder og i det hele taget har lyst til at følge en.